MLDataScientist/Wikipedia-uzbek-2024-05-01 huggingface dataset:
Oksana Domnina

Oksana Aleksandrovna Domnina (ruscha: Окса́на Алекса́ндровна До́мнина; 1984-yil 17-avgust, Kirov, SSSR) — rossiyalik figurali uchuvchi, Maksim Shabalin bilan muz ustida raqs muzobaqalarida qatnashgan. Ular 2010-yilgi Olimpiya bronza medali sovrindorlari, 2009-yilgi jahon chempioni, ikki karra Yevropa chempioni (2008 va 2010-yil), 2007-yilgi Gran-pri seriyasi gʻoliblari va 2003-yilgi oʻsmirlar oʻrtasidagi jahon chempionlari. Oksana Dominina Rossiyada xizmat koʻrsatgan sport ustasi (2009).

Faoliyati 

2002-yil may oyida Oksana Maksim Shabalin bilan sport juftiligini hosil qildi. 2003-yilda ular oʻsmirlar oʻrtasidagi jahon chempionatida gʻolib chiqishdi.

2004-yilda Domnina va Shabalin Rossiya chempionatida ikkinchi oʻrinni egallashdi va 2005-yilda birinchi marta ushbu turnirda gʻolib chiqishdi.

Juftlik Xitoyda boʻlib oʻtgan uchinchi (1-oʻrin) va Moskvada oʻtkazilgan beshinchi (2-oʻrin) bosqichlarida juda muvaffaqiyatli chiqishlari natijasida 2006—2007-yillarda figurali uchish boʻyicha Jahon Gran-pri finalida ishtirok etdi. Finalda ular bolgar va kanada juftliklaridan keyin uchinchi oʻrinni egalladi.

2007-yilgi Rossiya chempionatida juftlik ikkinchi marta oltin medalni qoʻlga kiritdi.

2007-yilgi Yevropa chempionatida juftlik (mavsumning koʻplab musobaqalarida boʻlgani kabi) erkin raqs boʻyicha gʻalaba qozondi.

2007—2008-yilgi mavsum Oksana va Maksim uchun muvaffaqiyatli boshlandi — ular Grand Prix World Series finalida gʻolib boʻlishdi. Ammo Rossiya chempionatida Maksimning tizzasi operatsiya qilingani sabab ishtirok eta olishmadi. Qisqa reabilitatsiya davri va jarohatlarning qaytalanish xavfiga qaramay, Domnina va Shabalin Yevropa chempionatida ishtirok etishdi va gʻalaba qozonishdi. Biroq, Maksimning jarohati yomonlashdi va yana jarrohlik talab qilingani tufayli juftlik 2008-yilgi Jahon chempionatida ishtirok etmadi.

2008-yil iyun oyida sportchilar oʻz murabbiylarini oʻzgartirishga qaror qildi. Juftlik Delaverga koʻchib oʻtdi va ularga Natalya Linichuk va Gennadiy Karponosov murabbiylik qildi.

Vankuverda boʻlib oʻtgan Olimpiada oʻyinlarida (2010) Oksana Domnina va Maksim Shabalin bronza medallarini qoʻlga kiritdilar, shundan soʻng juftlik Shabalinning tizzasidagi jarohati tufayli sport faoliyatlarini tugatishga majbur boʻlishdi. 2010-yilda Rossiya figurali uchish federatsiyasining hisobot-saylov konferensiyasida Oksana va Maksim FFKKR (Rossiya figurali uchish federatsiyasi) ijroiya qoʻmitasi aʼzolari etib saylandi.

Natijalari 
 (Shabalin bilan)

WD = musobqani tark etgan

(Bolotin bilan)

Manbalar 

Yashayotgan insonlar
1984-yilda tugʻilganlar
17-avgustda tugʻilganlar
Rossiyalik figurali uchuvchilar
Graham Zusi

Graham Jonathan Zusi () — 1986-yil 18-avgustda AQShda tugʻilgan. MLSning „Sporting Kansas City“ klubida chap qanot himoyachisi. AQSh terma jamoasida ham oʻynagan. 2014-yilgi jahon chempionatida ishtirok etgan.

Klublardagi faoliyati 
2009-yilgi loyihada Graham Zusi „Sporting Kansas City“ klubi tomonidan ikkinchi bosqichda tanlangan. 21-mart kuni „Toronto“ga qarshi oʻyinda u MLSda debyut qilgan. 2010-yil 11-iyun kuni „Philadelphia Union“ jamoasiga qarshi kechgan bahsda Graham Zusi „Sporting Kansas City“ safidagi ilk golini urgan. 2012-yilning fevralida Graham Zusi klub bilan yangi toʻrt yillik shartnoma imzolagan. Oʻsha yili Graham Zusi jamoaga Lamar Hunt kubogini yutishda yordam bergan. 2012—2013-yilgi mavsumda Graham Zusiga Angliyaning „West Ham United“ klubi qiziqish bildirgan.

Xalqaro faoliyati 
2012-yil 22-fevralda Venesuelaga qarshi oʻrtoqlik oʻyinida Graham Zusi AQSh terma jamoasi safida debyut qilgan. 26-fevral kuni Panama terma jamoasiga qarshi oʻyinda Graham Zusi terma jamoadagi ilk golini urgan.

2014-yilda Graham Zusi terma jamoa tarkibida Braziliyada boʻlib oʻtgan jahon chempionatida ishtirok etgan. Turnirda u Gana, Portugaliya, Germaniya va Belgiya jamoalariga qarshi oʻyinlarda ishtirok etgan.

2015-yilda Graham Zusi CONCACAF oltin kubogida ishtirok etgan. Turnirda u Gaiti, Gonduras va Panama jamoalariga qarshi oʻyinlarda maydonga tushgan.

2016-yilning yozida Graham Zusi oʻz uyida boʻlib oʻtgan Amerika Kubogida ishtirok etgan. Turnirda u Kolumbiya, Kosta-Rika, Paragvay, Ekvador va Argentina jamoalariga qarshi oʻyinlarda ishtirok etgan. Kosta-rikaliklarga qarshi kechgan duelda Graham Zusi gol urgan.

2017-yilda Graham Zusi CONCACAF  oltin kubogini qoʻlga kiritgan. Turnirda u Panama, Nikaragua, Kosta-Rika va Yamayka terma jamoalariga qarshi oʻyinlarda ishtirok etgan.

Milliy terma jamoa safida

Statistikasi

Manbalar 

Amerikalik futbolchilar
Yashayotgan insonlar
1986-yilda tugʻilganlar
18-avgustda tugʻilganlar
Muhiddin Mansurov

Muhiddin Mansurov (tugʻilgan yili nomaʼlum) — buxorolik savdogar, jamoat va davlat arbobi, Buxorodagi jadidchilik harakati va „Yosh buxoroliklar“ harakatining yetakchilaridan biri.

Tarjimayi holi 
Muhiddin Mansurov millati tojik. Mansurov zodagonlar oilasida tugʻilgan boʻlib, katta bankir va yirik paxta tozalash zavodining egasi boʻlgan. Mansurov Oktyabr toʻntarishidan oldin Buxoroning eng boy kishilaridan biri sifatida jadidchilik harakatining aʼzosi va homiysi boʻlgan. 1900-yildan Buxoro amiriga muxolifatda boʻla boshlaydi. Mansurov 1912-yilda taʼsis etilgan tojik tilidagi „Buxoroyi sharif“ gazetasi egasi va asoschilaridan biridir.
1917-yilda Mansurov „Yosh buxoroliklar“ harakatining raisi boʻladi. 1918-yilda Buxoro amiring taʼqibidan qochib, Yangi Buxoro (hozirgi Kogon) va Toshkent shaharlarida yashirinib yurgan. Shuningdek, oʻgʻillari Isom Muhiddinov va Abdulqodir Muhiddinovlar harakatning Markaziy qoʻmitasiga tarkibiga qabul qilingan. Buxoro amirligi tugatilib, Buxoro Xalq Sovet Respublikasi eʼlon qilingach, 1920-yilda Mansurov Sovet Rossiyasi bilan savdo-siyosiy aloqalar oʻrnatish boʻyicha Moskvadagi BXSR missiyasiga rahbarlik qiladi. 
1920—1921-yillari Buxoro Xalq Sovet Respublikasi savdo-sanoat noziri (vaziri). 1922-yilda savdogarlar vakilligidan Butun Buxoro MIQ Prezidiumi aʼzosi. Muhiddin Mansurov 1921-yil martidan  1923-yil apreligacha Buxoro Iqtisodiy Kengashining raisi bo'lgan.

Oilasi 
Mansurov zodagonlar oilasidan boʻlgan ayolga uylangan. Mansurovning 4 oʻgʻil va 1 qizi boʻlgan: Isom, Abdulqodir, Amin, Xayrullo Muhiddinovlar va Matlabxon Muhiddinova. Oʻgʻillari Isom, Abdulqodir, Aminlar „Yosh buxoroliklar“ harakatining azʼolari boʻlishgan, bundan tashqari, Isom otasining biznesi va „Mansurov savdo uyi“ni boshqargan, Abduqodir keyinchalik BXSR raisi, Amin esa RSFSRda BXSRning vakolatli vakili boʻlib faoliyat yuritgan.

Manbalar

Adabiyotlar 

Buxoroda tugʻilganlar
Buxoro amirligi
Jadidchilik
Yosh buxoroliklar
Buxoro Xalq Sovet Respublikasi
Moskvada vafot etganlar
Marc Habscheid

Marc Joseph Habscheid (, 1963-yil 1-martda tugʻilgan) — kanadalik xokkey murabbiyi va Milliy xokkey ligasining sobiq xokkeychisi. Habscheid Prince Albert Raiders jamoasining sobiq bosh murabbiyi boʻlgan. U Edmonton Oilers jamoasi tomonidan 1981-yilda NHL draftida 113-oʻrinda jamoa tarkibiga tanlangan. Marc jamo NHLda 10 mavsum davomida 345 oʻyin oʻtkazib, 72 gol va 163 ochko jamgʻargan.

Jamoalardagi oʻyin faoliyati 
Habscheid professional faoliyatini boshlashdan oldin Gʻarbiy Xokkey Ligasining Saskatoon Blades jamoasida uch mavsum oʻynagan. 1981—1982-yilgi mavsumda 151 ochko toʻplagan Habscheid, jamoaviy gol urish boʻyicha Bruce Eakindan keyin ikkinchi oʻrinni egallagan. U, shuningdek, 1982-yilda oʻsmirlar oʻrtasidagi xokkey boʻyicha jahon chempionatida ishtirok etgan. Oʻsha mavsumda u Oilers jamoasi bilan 7 oʻyin oʻtkazib, 4 ochko jamgʻargan. U Oilers jamoasibilan yana 4 mavsum oʻynagan. Habscheid Minnesota, Detroit va Calgary jamoalari bilan yana 7 ta NHL mavsumida oʻynagan. Shuningdek, u Kanada jamoasida xalqaro miqyosda ikki marta, 1988-yilgi Qishki Olimpiya oʻyinlarida va 1992-yilgi Jahon chempionatida himoya oʻynagan.

Murabbiylik faoliyati 
Habscheid Saskatchewan oʻsmirlar xokkey ligasida Melfort Mustangs jamoasi bilan murabbiylik faoliyatini boshlagan. Keyin esa u WHLning Kamloops Blazers jamoasini boshqarishga oʻtgan. 1999-yil 29-noyabrda u Kelowna Rockets jamoasi bosh murabbiyi etib tayinlangan. Habscheid Rokets bilan katta muvaffaqiyatlarga erishgan. U 2003-yilda Ed Chynoweth kubogini va 2004-yilda Xotira kubogini qoʻlga kiritgan. Shuningdek, 2003-yilda CHLda yilning eng yaxshi murabbiyi deb topilgan.

Jamoalardagi umumiy faoliyat statistikasi

Xalqaro

Manbalar 

Yashayotgan insonlar
1963-yilda tugʻilganlar
Ridge-post framing

Ridge-post ramka yogʻoch ramkaning eski turi hisoblanadi. Ularning tomidagi tizma taxtasini bogʻlash nurlari asosida qirol ustunlari olib yurmaydi, ammo tizma ustunlari yer usti ishlariga asoslangan boʻladi. Uyning ichki qismidagi erkin postlar va gable yoki lateral devorlardagi postlar dastlab silliqlanadi. Purlin tomida tizma ustunlari tizma purlinini olib yuradi. Ikkinchisiga tomi mahkamlangan qiya rafters osilgan. Birinchilarning derhaus bu turi asosan Baden viloyatida 15-asr atrofida qurilgan.

Yana qarang 

 Xalq arxitekturasi

Referatlar
Ving Shun

Ving Shun (xitoycha: 詠春 yoki 咏春; tarjimasi „qoʻshiq kuylayotgan bahor“) — Xitoy jang sanʼati.

Manbalar
Mike Eastwood

Michael Barry Eastwood (, 1967-yil 1-iyulda tugʻilgan) — kanadalik sobiq professional xokkeychi. Eastwood Milliy xokkey ligasida Toronto Maple Leafs, Winnipeg Jets, Phoenix Coyotes, New York Rangers, St. Louis Blues, Chicago Blackhawks va Pittsburgh Penguins jamoalarida 13 mavsum oʻynagan.

Jamoalardagi oʻyin faoliyati 
Eastwood 1979-yilda Quebecdagi Xalqaro Pee-Wee xokkey turnirida Janubiy Ottawaning kichik xokkey jamoasi bilan oʻynagan.

Eastwood 1987-yilgi NHL draftida Toronto Maple Leafs jamoasi tomonidan 91-oʻrin jamoa tarkibiga tanlangan. Keyin u CCHAda Western Michigan universiteti jamoasida toʻrt mavsum oʻynagan. Eastwood Western Michigan jamoasida 164 oʻyin oʻtkazib, 69 gol urgan va 149 ochkoga 80 golli uzatmani amalga oshirgan. U eng yaxshi mavsumida, 42 oʻyinda 29 gol va 32 golga assistentlik qilgan. 1991-yilda Eastwood professional xokkeyga oʻtishga qaror qilgan.

1995-yilda Eastwood Tie Domi evaziga Winnipeg Jets jamoasiga almashtirilgan. Faoliyati davomida u NHLda 783 ta oʻyin oʻtkazib, 87 ta gol urgan va 149 ta golli uzatmani amalga oshirgan. Uning eng yaxshi mavsumi 1999—2000-yillarga toʻgʻri kelgan. U bu mavsumda 34 ochko uchun 19 gol va 15 golli uzatmani amalga oshirgan.

Xokkeydan keyingi faoliyati 
2004-yilda nafaqaga chiqqanidan soʻng, Eastwood NHLga boʻlgan nuqtai nazari uchun Ottawa hududidagi sport radiosi ishlab chiqaruvchilari tomonidan ishga qabul qilingan. Hozirda u Ontario xokkey ligasida Ottawa 67 jamoasida yordamchi murabbiy boʻlib ishlaydi.

Jamoalardagi umumiy faoliyat statistikasi

Mukofot va unvonlari

Manbalar 

Yashayotgan insonlar
1967-yilda tugʻilganlar
Konixalsit

Konixalsit, CaCu (AsO4)(OH), duftit (Pb Cu (AsO4) (OH)) bilan bogʻliq boʻlgan nisbatan keng tarqalgan arsenat mineralidir. U yashil, koʻpincha botryoidal boʻlib, baʼzi metall konlarining oksidlanish zonasida hosil boʻladi. Limonit, malaxit, beudantit, adamit, kuproadamit, olivenit va smitsonit bilan sodir boʻladi.

Shakllanishi 

Konichalsit mis rudalarining oksidlanish zonalarida hosil boʻladi. Bu yerda kislorod bilan boyitilgan yer osti suvlari mis sulfidi va mis oksidi bilan reaksiyaga kirishib, malaxit, azurit va linarit kabi bir qator minerallarni hosil qiladi. Konixalsit aksariyat hollarda sariq rangidan qizil ranggacha boʻlgan limonit jinslari ustiga oʻralgan holda topilgan.

Konichalsit minerali shuningdek, mineral kalsiovolbortit bilan qattiq eritma shaklini hosil qiladi. Ushbu ikki mineral qattiq eritma qatorini hosil qilganda, ikkita oʻzaro almashinadigan element mishyak va vanadiy minerallari hosi boʻladi. Konixalsit - bu seriyaning mishyakga boy oxirgi aʼzosi va kalsiovolbortit - vanadiyga boyligi bilan ajralib turadi.

Mineral tarkibining murakkabligi va yetarlicha barkaror emasligi izomorfizm hodisasi, submikroskopik kiritmalar, shuningdek, sorbsiya hodisasiga ham bogʻliq. Mineralda submikroskopik kiritmalar quyidagi qollarda roʻy berishi mumkin: eritma, qorishma va boshqa muhitning kristallanish jarayonida dispers aralashmalarni ushlab qolish natijasida (mas, kvarsdagi gazsuyuqlik kiritmalari, dala shpatidagi gematit kiritmalari); temperatura sharoitlarining oʻzgarishi natijasida qattiq qorishmalarning parchalanishi (dala shpatlarida pertitlarning hosil boʻlishi, murakkab sulfid va murakkab oksidlarning parchalanishi)dan; metamikt oʻzgarishda; bir M. oʻrniga boshqasi joylashgan hollarda yoki ikkilamchi oʻzgarishlar natijasida. Koʻpgina M.lar (mas, magnetit) tarkibida doim turli qoʻshimchalar zarralari boʻladi.

Konichalsitning diqqatga sazovor hodisalari orasida Juab Co, Utah; AQShning Arizona shtatidagi Nevada va Bisbi shtatlarining Linkoln va Lion okruglarida; Durango, Meksika; Kollaxuasi, Tarapaka, Chili; Kalstok, Kornuoll va Kaldbek Fells, Kambriya, Angliya; Andalusiya, Ispaniya; va Tsumeb, Namibiya.
Nikita Yermolayev

Nikita Vladilenovich Ermolayev (1991-yil 11-iyul, Leningrad, RSFSR, SSSR) — Rossiya vakili sifatida Goda Butkute bilan juftlikda konkida uchish musobaqalarda qatnashgan litvalik sobiq figurali uchuvchi. Juftlik 2013—2015-yillarda boʻlib oʻtgan Litva chemponatining 3 karra goʻlibi boʻlgan.

2017-yil yanvar holatiga koʻra Butkute va Ermolaev juftligi Xalqaro konkida uchish ittifoqi (ISU) reytingida 26-oʻrinni egallagan.

Faoliyati

Rossiya vakili sifatida 
Dastlab Nikita yakkalik konkida uchish musobqalarida qatnashgan. 2010-yil bahoridan keyin Nikita Lipetsk figurali uchuvchisi Daria Beklemishcheva bilan sport juftligi hosil qilgan. Ular oʻsmirlar oʻrtasida oʻtkaziladigan turnirlarda qatnasha boshladilar, ammo kutilgan natija koʻrsatmadilar. Ermolaev oʻzining yangi sherigi Goda Butuke bilan mash qila boshlagan.

Litva vakili sifatida 
2015-yil sentyabr oyida juftlik birinchi marta Italiyada boʻlib oʻtgan Lombardiya kubogida xalqaro maydonda chiqish qilishdi. Musobaqada ular ikkinchi oʻrinni qoʻlga kiritib, jahon chempionatida ishtirok etish huquqini qoʻlga kiritishga muvaffaq boʻlishdi. Bundan tashqari, juftlik turli turnirlarda, shu jumladan Challenger seriyasida chiqish qilishdi va kuchli uchlik qatoridan joy olishdi.

Juftlik Slovakiyada boʻlib oʻtgan Nepela Memorialida raqobatlashdi va u yerda kuchli beshlikdan joy oldi. Noyabr oyi boshida litvalik juftlik Moskvadagi Gran-pri bosqichida debyut qildi va unchalik yaxshi natija koʻrsatmadi va oxirgi oʻrinni egalladi. Noyabr oyi oxirida litvaliklar Tallin Trophy musobaqasida qatnashishdi va u yerda uchinchi oʻrinni egallab, qisqa dasturda oʻz koʻrsatkichlarini yaxshiladi. 2017-yil yanvar oyi boshida juftlik Nestle Nesquik kubogi musobaqasida Torunda ishtirok etib, qisqa dasturda ikkinchi oʻrinni olganiga qaramay yakunda uchinchi oʻrinni egalladi. Yanvar oyi oxirida Ostravada boʻlib oʻtgan Yevropa chempionatida litvalik konkida uchuvchilar juda muvaffaqiyatsiz chiqish qilishdi va oxirgi oʻrinni egallashdi. Mart oyining oxirida juftlik Helsinkida boʻlib oʻtgan jahon chempionatida ishtirok etib, yaxshi natija koʻrsatmadi va finalga yoʻllanma olish imkoniyatini qoʻldan boy berdi.

Natijalari

Litva uchun 
 (G. Butkut bilan)

Rossiya uchun 
 (D. Beklemishcheva bilan)

Manbalar 

Sankt-Peterburgda tugʻilganlar
Yashayotgan insonlar
1991-yilda tugʻilganlar
11-iyulda tugʻilganlar
Rossiyalik figurali uchuvchilar
El-Guna

El-Guna () — Qizil dengiz sohilidagi sayyohlik kurorti, Hurgada xalqaro aeroportidan 22 km shimolda joylashgan; Misr Rivierasining bir qismi.

Dam olish maskani haqida 
Dam olish maskani Qizil dengiz suvlari va Etbay togʻ tizmasi oʻrtasida joylashgan. El- Guna misrlik milliarder Sami Savirisga tegishli  tomonidan boshqariladi. El-Guna kurortidagi barcha mehmonxonalar va binolar qayiqlar oʻtadigan koʻpriklar va kanallar bilan bir-biriga bogʻlangan kichik orollarda joylashgan. Dam olish maskanida plyajlar, mehmonxonalar va golf maydonchalari mavjud. Faoliyatlar orasida baliq ovlash, suv changʻisi va shoʻngʻin mavjud.

Tarixi 
Shahar 1990-yilda tashkil etilgan va Orascom Development tomonidan yagona reja asosida qurilgan.

Ijtimoiy ahamiyatga ega ob’ektlar 

 shahar hududida mahalliy va xalqaro reyslarni amalga oshiradigan samolyotlarni qabul qiladigan kichik aeroportga ega;
 avtobus va qayiq yoʻnalishlari, taksilar- mototsikllar va taksilarning keng transport tizimi
 tibbiy klinika
 Golf klubi (18 teshik)
 Qizil dengizdagi 4 ta qumli plyajlar: Mangroovy, Marina, Buzzha, Zeytouna
 El-Guna yaqinidagi 3 ta dengiz orollari: Mahmeya, Tashila, Gobal
 10 ta shoʻngʻin markazlari
 tennis maktabi
 barqaror, karting, yaxta va peyntbol
 xristian cherkovi va masjid
 Pochta boʻlimi
 akvarium
 mashhur Misr eksponatlarining nusxalarini oʻz ichiga olgan kichik tarixiy muzey
 " Choʻl nafasi " meʼmoriy inshooti.

Qizil dengizdagi El-Guna hududida joylashgan orolda, 2004-yil noyabr oyi oxirida plyajdagi gandbol boʻyicha birinchi rasmiy Jahon chempionati uchun oʻyinlar boʻlib oʻtgan. Chempionat ishtirokchilari ham, tomoshabinlar ham orolga faqat suv transportida yetib borishlari mumkin edi. Erkaklar oʻrtasidagi jamoaviy turnirda mezbonlar — Misr jamoasi va ayollar jamoasi — Rossiya terma jamoasi gʻalaba qozongan.

Lagunalar va kanallar

Iqlimi 
Qizil dengiz sohilining bu qismida iqlim juda qulay va moʻtadil; qishda oʻrtacha harorat 17 dan 23 gacha°C, yozda esa quruq havo harorati 27 dan 37 gacha°C. Yogʻingarchilik hech qachon yozda boʻlmaydi va qishda ham deyarli boʻlmaydi (yiliga 5 mm yomgʻir yogʻadi). Yoz oylarida ob-havo har doim ochiq, qish oylarida esa asosan sovuq.

Ommaviy axborot vositalari 

 El-Guna jurnali
 El-Guna telekanali
 Radiostansiya El-Guna Radio 100 FM

Manbalar 

Misr shaharlari
Pages with unreviewed translations
Yelena Yefayeva

Yelena Sergeyevna Yefayeva (ruscha: Елена Сергеевна Ефаева; 1989-yil 6-iyun, Glazov, ASSR) — rossiyalik figurali uchuvchi, juftlikda konkida uchish musobaqalarida qatnashgan. Xalqaro toifadagi sport ustasi. Sport faoliyatidagi asosiy muvaffaqiyatlarga Aleksey Menshikov bilan erishgan. Juftlik Rossiya chempionatining bronza medali sovrindorlari, Rossiya kubogining kumush medal sovrindorlari va Yevropa chempionati ishtirokchilari (2007) boʻlgan.

Faoliyati 
Perm figurali uchish maktabi vakillari Yefayeva va Menshikov 2007-yilning yozida sport juftligi boʻlishni toʻxtatganlar. Buning sababi Yefayeva boʻyining oʻsishi boʻlib, bu holat qiyin elementlarni bajarishda qiyinchiliklarga olib kelgan. Aleksey sport faoliyatini yakunladi va Yelena qoʻshma mashgʻulotlar uchun Moskvadan Permga koʻchib oʻtgan Sergey Roslyakov bilan sport juftligini hosil qildi.

Sergey Roslyakov / Yelena Yefayeva juftligi 2006 — 2007-yilda boʻlib oʻtgan Universiada musobaqasida toʻrtinchi oʻrindan joy olgan. 2004 — 2005-yil oraligʻida boʻlib oʻtgan Nebelhorn Trophy turnirida juftlik 4-orindan joy olgan. 2008-yilgi Rossiya chempionatida Yefayeva va Roslyakov oxirgi oʻninchi oʻrinni egalladi. Keyin ular Rossiya kubogi finalida kumush medalni qoʻlga kiritishdi. Bir mavsumdan soʻng, juftlik tarqaldi. 2008—2009-yilgi mavsumda Yelena Artyom Patlasov bilan birga musobaqalarda chiqish qila boshladi. Mamlakat chempionatida ular sakkizinchi oʻrinni olishdi. Mavsum oxirida Yefaeva sport faoliyatini yakunladi.

Yefayeva — Perm davlat gumanitar pedagogika universitetining jismoniy tarbiya oʻqituvchisi mutaxassisligi boʻyicha talaba. U Belarus Respublikasida figurali uchish boʻyicha murabbiy boʻlib ishlagan.

Natijalari

Manbalar 

1989-yilda tugʻilganlar
6-iyunda tugʻilganlar
Yashayotgan insonlar
Rossiyalik figurali uchuvchilar
Dauren Abayev

Dauren Askerbekovich Abayev (1979-yil 18-aprelda tugʻilgan) — qozoq siyosatchisi, Madaniyat va sport vaziri lavozimida ishlagan.

Hayoti 
Abayev 1979-yilda Almata viloyatida tugʻilgan.

2001-yilda Al-Farobiy nomidagi Qozoq Milliy universitetini tamomlagan. 2006-yilda Abayev Leyden universitetida oʻqishni tugatdi. 2014-yilda matbuot kotibi lavozimida ishlagan vaqtida Yevrosiyo gumanitar fanlar institutini tamomlagan.

Siyosiy faoliyati 
2001—2003-yillarda Tashqi ishlar vazirligi markaziy apparatida referent, attashe, uchinchi kotib lavozimlarida va turli lavozimlarda ishlagan.

Abayev 2007-yilning may oyidan Tashqi ishlar vazirligi Matbuot xizmati boshqarmasi boshligʻi boʻldi. 2007-yil dekabridan 2008-yil dekabrigacha Abayev bosh ekspert, Prezident bayonnomasining maslahatchisi boʻlgan. 2008-yil dekabr oyida u Prezident matbuot kotibining oʻrinbosari boʻldi. 2009-yil oktyabrdan 2011-yilgacha Abayev boshqarmaning Davlat nazorati va tashkiliy-hududiy ishlar boʻlimi davlat inspektori lavozimida ishlagan.

2011-yil 6-oktyabrdan 2016-yil 6-maygacha Prezident matbuot kotibi, shuningdek, davlat rahbari maslahatchisi lavozimlarida ishlagan.

2016-yil 6-mayda prezident farmoni bilan Abayev 2016-yilda Qozogʻistondagi norozilik namoyishlari tufayli tashkil etilgan yangi Axborot va kommunikatsiyalar vazirligiga rahbar etib tayinlandi.

Abayev 2019-yil 25-fevraldan boshlab Axborot va ijtimoiy rivojlanish vaziri lavozimida ishlagan.

2020-yil 4-mayda Prezident Administratsiyasi rahbarining birinchi oʻrinbosari etib tayinlandi.

2022-yil 11-yanvarda Prezident Farmoni bilan Madaniyat va sport vaziri etib tayinlandi.

Diplomatik faoliyat 
Abayev, shuningdek, 2003-yilda Qozogʻistonning Ozarbayjondagi elchixonasining uchinchi kotibi boʻlgan.

2003-yildan 2007-yilgacha Abayev ikkinchi kotib, shuningdek, Qozogʻistonning Niderlandiyadagi muvaqqat ishlar vakili boʻlib ishlagan.

Manbalar 

Yashayotgan insonlar
1979-yilda tugʻilganlar
Bel Powley

Isobel Dorothy Powley (1992-yil 7-martda tugʻilgan) — ingliz aktrisasi. Powley Londonda tugʻilib oʻsgan, u yerda Holland Park maktabida taʼlim olgan. U oʻsmir sifatida televizorda rol oʻynay boshladi va CBBCning MI High (2007—2008) seriali, „Little Dorrit“ (2008) miniseriali, „Qotillik oʻlkasi“ (2009) va ITV „Benidorm“ (2014) sitkomida rol oʻynadi.

Yoshligi 
Powley Londonning Hammersmit tumanida britaniyalik aktyor Mark Powley va kasting direktori Janis Jaffaning oilasida tugʻilgan. Uning onasi yahudiy, Rossiyadan Irlandiyaning Dublin shahriga koʻchib kelganlarning avlodi hisoblanadi. Powley Holland Park maktabida oʻqidi.

Faoliyati 
2007-yildan 2008-yilgacha Powley MI High filmidagi bosh qahramonlardan biri boʻlib, 23 epizodda chiqish qilgan. Powley shuningdek, Murderland (uch epizod, 2009), Little Dorrit (2008), The Bill (2008) va The Whistleblowers (2007) kabi boshqa spektakllarda ham rol oʻynagan. 2013-yilda Powley ITV Benidorm serialining oltinchi seriyasi uchun aktyorlar tarkibiga qoʻshildi.

2015-yilda Powley „Qirollik kechasi“ biografik komediya-dramasida malika Margaretni Sarah Gadon bilan birga malika Yelizaveta rolida tasvirlagan. Powley 2015-yil 7-avgustda Nyu-York va Los-Anjelesda premyerasi boʻlib oʻtgan „Oʻsmir qizning kundaligi“ komediya-drama filmida Minnie Goetze rolini oʻynadi. Oradan koʻp oʻtmay, Powley 2016-yilgi hind filmi Carrie Pilby filmida bosh qahramon rolini oʻynadi.

Shaxsiy hayoti 
2013-yilda bergan intervyusida Powley Manchester universitetida tarix fakultetida oʻqish uchun joy ajratilganini aytdi. 2021-yil 3-iyul kuni aktyor Douglas Boothning Instagram sahifasi orqali u va Powley 2016-yilda Meri Shelli filmi suratga olish maydonchasida uchrashgandan soʻng unashtirilgani eʼlon qilindi.

Filmografiyasi

Televideniye

Manbalar 

Yashayotgan insonlar
1992-yilda tugʻilganlar
Terva tumani

Terva tumani (, ) — Afgʻonistonning Paktika viloyatidagi tuman. 2004-yilda Vazaxva tumani ichida barpo etilgan. 2019-yilgi maʼlumotlarga koʻra, tuman aholisi soni taxminan 11 072 kishini tashkil qilgan.

Manbalar